CELEX: 62010CA0424
Language: fi
Date: 2011-12-21 00:00:00
Title: Yhdistetyt asiat C-424/10 ja C-425/10: Unionin tuomioistuimen tuomio (suuri jaosto) 21.12.2011 (Bundesverwaltungsgerichtin (Saksa) esittämät ennakkoratkaisupyynnöt) — Tomasz Ziolkowski (C-424/10) sekä Barbara Szeja, Maria-Magdalena Szeja ja Marlon Szeja (C-425/10) v. Land Berlin (Henkilöiden vapaa liikkuvuus — Direktiivi 2004/38/EY — Pysyvä oleskeluoikeus — 16 artikla — Laillinen oleskelu — Oleskeluoikeus kansallisen oikeuden nojalla — Asianomaisen kansalaisen lähtövaltion unioniin liittymistä edeltävä oleskelu)

18.2.2012   
            
            
               FI
            
            
               Euroopan unionin virallinen lehti
            
            
               C 49/9
            
         Unionin tuomioistuimen tuomio (suuri jaosto) 21.12.2011 (Bundesverwaltungsgerichtin (Saksa) esittämät ennakkoratkaisupyynnöt) — Tomasz Ziolkowski (C-424/10) sekä Barbara Szeja, Maria-Magdalena Szeja ja Marlon Szeja (C-425/10) v. Land Berlin
   (Yhdistetyt asiat C-424/10 ja C-425/10) (1)
   
   (Henkilöiden vapaa liikkuvuus - Direktiivi 2004/38/EY - Pysyvä oleskeluoikeus - 16 artikla - Laillinen oleskelu - Oleskeluoikeus kansallisen oikeuden nojalla - Asianomaisen kansalaisen lähtövaltion unioniin liittymistä edeltävä oleskelu)
   2012/C 49/14
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Bundesverwaltungsgericht
   
      Pääasian asianosaiset
   
   
      Kantajat: Tomasz Ziolkowski (C-424/10) sekä Barbara Szeja, Maria-Magdalena Szeja ja Marlon Szeja (C-425/10)
   
      Vastaaja: Land Berlin
   
      Muu osapuoli: Vertreter des Bundesinteresses beim Bundesverwaltungsgericht
   
      Oikeudenkäynnin kohde
   
   Ennakkoratkaisupyyntö — Bundesverwaltungsgericht — Euroopan unionin kansalaisten ja heidän perheenjäsentensä oikeudesta liikkua ja oleskella vapaasti jäsenvaltioiden alueella 29.4.2004 annetun Euroopan parlamentin ja neuvoston direktiivin 2004/38/EY 16 artiklan 1 kohdan tulkinta (EUVL 158, s. 77) — Unionin kansalainen, joka on vastaanottavan jäsenvaltion lainsäädännön mukaan laillisesti oleskellut yli viisi vuotta tässä jäsenvaltiossa, mutta ei ole oleskelunsa aikana missään vaiheessa täyttänyt direktiivin 2004/38/EY 7 artiklan mukaisia edellytyksiä — Laillisen oleskelun käsite — Oleskelu, jonka kesto ylittää viisi vuotta vain, kun otetaan huomioon oleskeluajanjaksot, jotka täyttyivät ennen kuin asianomaisen lähtövaltio liittyi Euroopan unioniin — Pysyvän oleskeluoikeuden saamisen edellyttämän oleskelun keston määrittäminen
   
      Tuomiolauselma
   
   
               1)
            
            
               Euroopan unionin kansalaisten ja heidän perheenjäsentensä oikeudesta liikkua ja oleskella vapaasti jäsenvaltioiden alueella, asetuksen (ETY) N:o 1612/68 muuttamisesta ja direktiivien 64/221/ETY, 68/360/ETY, 72/194/ETY, 73/148/ETY, 75/34/ETY, 75/35/ETY, 90/364/ETY, 90/365/ETY ja 93/96/ETY kumoamisesta 29.4.2004 annetun Euroopan parlamentin ja neuvoston direktiivin 2004/38/EY 16 artiklan 1 kohtaa on tulkittava siten, että unionin kansalaisen, joka on oleskellut vastaanottavan jäsenvaltion alueella yli viisi vuotta ainoastaan valtion kansallisen lainsäädännön perusteella, ei ole katsottava saaneen oikeutta pysyvään oleskeluun tämän säännöksen mukaisesti, kun hän ei oleskelun aikana täyttänyt direktiivin 7 artiklan 1 kohdassa säädettyjä edellytyksiä.
            
         
               2)
            
            
               Ajanjaksot, jotka kolmannen valtion kansalainen on oleskellut jäsenvaltion alueella ennen kyseisen kolmannen valtion liittymistä Euroopan unioniin, on — jollei liittymisasiakirjassa ole erityisiä määräyksiä — otettava huomioon direktiivin 2004/38 16 artiklan 1 kohdassa tarkoitetun pysyvän oleskeluoikeuden saamiseksi, jos ne ovat toteutuneet direktiivin 7 artiklan 1 kohdassa säädettyjen edellytysten mukaisesti.
            
         
      (1)  EUVL C 301, 6.11.2010.